polyglot-tagger/wikipedia-language-snippets-filtered huggingface dataset:
இது உயரமரக் கிளைகளில் கம்பளிப்பூச்சி, வண்டு ஆகியனவற்றை இரையாகத் தேடித்திரிவது. குளிர்காலத்தில் மௌனம் சாதிப்பதால் இதன் இருப்பைக் கண்டுகொள்வது கடினம். கோடையில் வீஃடி. டீ…டி எனத் தொடங்கும் குரல் கொடுப்பதைக் காலை மாலைகளில் கேட்கலாம். மேக மூட்டமான நாட்களில் பகல்முழுவதும் குரல் கொடுத்தபடி இருக்கும்.
அடர்ந்த மரங்கள் கொண்ட காடுகள், தோப்புகள், இலையுதிர்க்காடுகள், விளைநிலங்களை அடுத்த தோட்டங்கள் ஆகியவற்றில் ஆங்காங்கே காணலாம். தமிழ்நாட்டின் மேற்கு மாவட்டங்களிலேயே சிறப்பாகக் காணப்படும்.
பிப்ரவரி முதல் ஆகஸ்ட் முடிய கொண்டைக் கருவி மஞ்சள் சிட்டு, சிலம்பன் முதலிய பறவைகள் இனப்பெருக்கம் செய்யும் பருவத்தில் அவற்றின் கூடுகளில் முட்டையிட்டுச் செல்லும்.
2009 ஏப்பிரல் 1 நாள் மக்கள்தொகைக் கணக்கெடுப்பின்படி, வியட்நாமின் மக்கள்தொகை 85,789,573 பேர் ஆகும். மிக உயர்வான மக்கள்தொகை அமைந்த வியட்நாமின் ஆட்சியியல் அலகாக ஓ சி மின் நகரம் விளங்குகிறது. இது நேரடி மையக் கட்டுபாட்டில் உள்ள ஐந்து மாநகரங்களில் ஒன்றாகும். இதில் 7,123,340 மக்கள் வாழ்கின்றனர். அடுத்த மிக உயர்வான மக்கள்தொகை அமைந்த வியட்நாமின் இரண்டாம் ஆட்சியியல் அலகாக மிக அண்மையில் விரிவாக்கம் பெற்ற கனாய் மாநகரம் விளங்குகிறது . இதில் 6,448,837 மக்கள் வாழ்கின்றனர். கனாய் தலைநகர விரிவாக்கத்துக்கு முன்பு, இந்நிலையைத் தாங்கோவா மாகாணம் பெற்றிருந்தது. இதில் 3,400,239 மக்கள் வாழ்ந்துவந்தனர். மிகக் குறைவான வியட்நாமின் ஆட்சியியல் அலகாக பாக்கான் மாகாணம் அமைகிறது. இது வடகிழக்கில் நெடுந்தொலைவில் அமைந்த மலைப்பாங்கான மாகாணம் ஆகும். இங்கு 294,660 மக்கள் வாழ்கின்றனர் .
வியட்நாம் 58 மாகாணங்களாகவும் மாகாணத்துக்கு இணையான 5 மாநகராட்சிகளாகவும் பிரிக்கப்பட்டுள்ளது. மாகாணங்கள் மாவட்டங்களாகவும் ), நகரங்களாகவும் , மாவட்டநிலை நகர்களாகவும் ) பிரிக்கப்பட்டுள்ளன. பின்னவை குமுகநிலை நகர்களாகவும் ) அல்லது குமுகங்களாகவும் ) பிரிக்கப்பட்டுள்ளன.நடராட்சிகள் ஊரக மாவட்டங்களாகவும் ) நகரக மாவட்டங்களாகவும் ) பிரிக்கப்பட்டுள்ளன. மேலும் நகரக மாவட்டங்கள் சிறகங்களாகப் ) பிரிக்கப்பட்டுள்ளன.
வியட்நாமிய மாகாணங்கள் நோய் தோங் நிகான் தாங் எனும் மக்கள் மன்றங்களால் ஆளப்படுகிறது அல்லது கட்டுபடுத்தப்படுகிறது. இவை மாகாண மக்களால் தேர்ந்தெடுக்கப்படுகின்றன. மக்கள் மன்ற உறுப்பினர் எண்ணிக்கை அம்மாகாண மக்கள்தொகையைப் பொறுத்து மாகானத்துக்கு மாகாணம் வேறுபடுகிறது. மக்கள் மன்றம் ஒரு மக்கள் குழுவை அமர்த்துகிறது. மக்கள் குழு மாகாண அரசின் செயலுறுப்பாக விளங்குகிறது. வியட்நாம் அரசியல் சூழலின் மிக எளிமைப்படுத்திய ஏற்பாடே இது. மாகாண அரசுகள் நடுவண் அரசுக்குக் கட்டுபட்டவை.
நிலப் பரப்பில் மிகப் பெரிய மாகாணம் நிகேயான் மாகாணம் ஆகும்; இது வின் மாநகரத்தில் இருந்து சோன்சா ஆற்றுப் பள்ளத்தாக்கு வரை விரவி விரிந்தது ஆகும். நிலப் பரப்பில் மிகச் சிறிய மாக்கணம் பாக்நின் மாகாணம் ஆகும்; இது அடர்மக்கள்தொகையுள்ள சிவப்பாற்றுக் கழிமுகப் படுகையில் உள்ளது.
உய்பான் நிகாந்தான் எனப்படும் மக்கள் குழு, மாகாண அரசின் செயலுறுப்பாகும். இது கொள்கைகளை உருவாக்கி அவற்றை நடைமுறைப்படுத்தும் பொறுப்புடையதாகும். இது அமைச்சரவைக்குச் சமமானதாகும். மக்கள் குழுவில் ஒரு தலைவரும் ஒரு துணைத்தலைவரும் ஒன்பது முதல் பதினொரு உறுப்பினரும் அமைவர்.
பாங்க் ஆஃப் ஸ்காட்லாந்து, ராயல் பாங்க் ஆஃப் ஸ்காட்லாந்து, சான்டாண்டர் யுகே , க்ளைடெஸ்டேல் வங்கி மற்றும் டிஎஸ்.பி ஆகிய வங்கிகளுக்கு இந்நகரத்தில் கிளைகள் உள்ளன. முக்கிய பல்பொருள் அங்காடி சங்கிலிகள் டெஸ்கோ (அதன் வளாகத்தில் முன்னர் பிரஸ்டோ, கேட்வே மற்றும் சோமர்ஃபீல்ட் ஆகியவற்றால் ஆக்கிரமிக்கப்பட்டது) மற்றும் கூட்டுறவு உணவு மற்றும் இரண்டு விநியோக மருந்துகளைக் கொண்ட பல சிறப்பு கடைகள் உள்ளன. நகரத்தில் ஒரு நூலகம், ஒரு விளையாட்டு மையம் மற்றும் நீச்சல் குளம் உள்ளது. இது டர்பிர்ப் குடிசை மருத்துவமனையால் வழங்கப்படுகிறது. 2013 அக்டோபரில், அபெர்டென்ஷயர் கவுன்சில், பொது சமூக மையமாகப் பயன்படுத்த ஒரு தன்னார்வ குழுவுக்கு மாநகராட்சி கட்டிடத்தை ஆக்கிரமித்து உரிமத்தை அங்கீகரித்தது.
டர்ரிஃப் ஒரு ஆரம்ப பள்ளி, ஒரு முதன்மை பள்ளி மற்றும் ஒரு இரண்டாம்நிலை பள்ளி ஆகியவற்றைக் கொண்டுள்ளது. டர்ரிஃப் முதன்மை பள்ளி என்பது பழைய மார்க்கெட்டில் ஆரம்ப பள்ளிக்கு மாற்றப்பட்டு, ஆகஸ்ட் 22, 2017 அன்று மாணவர்களுக்கு திறக்கப்பட்டது. கம்மின்ஸ்டவுன், ஃபைவே மற்றும் கிங் எட்வர்ட் ஆகிய கிராமங்கள் உட்பட சுற்றியுள்ள பகுதிகளிலுள்ள மக்கள் இரண்டாம்நிலைப் பள்ளியை பயன்படுத்துகின்றனர்.
டரிஃப் என்பது ஸ்காட்லாந்தின் அபெர்டென்சேரில் உள்ள ஒரு நகர மற்றும் சிவில் திருச்சபை ஆகும். இது கடல் மட்டத்திலிருந்து 166 அடி உயரத்தில் டெவெரோன் நதியின் மீது அமைந்துள்ளது. மேலும் இங்கு 5,708 மக்கள் வாழ்கின்றனர். அன்றாட பேச்சு வழக்கில் ஸ்காட்டிஷ் மொழியில் அதன் பெயர் துர்ரா, இது ஸ்காட்டிஷ் சாதாரண பேச்சு வழக்கு உச்சரிப்பிலிருந்து பெறப்படுகிறது.
ஸ்காட்லாந்தின் மிகப்பெரிய இரண்டு நாள் விவசாய நிகழ்ச்சியாக "டர்ரிஃப் ஷோ", திங்கள், ஞாயிற்றுக்கிழமைகளில் கொண்டடபடுகின்றது. மேலும் திங்களன்று நகரத்தில் உள்ளூர் விடுமுறை தினமாக ஆண்டுதோறும் அறிவிகபடுகின்றது. இந்த நிகழ்ச்சி 2014 ஆம் ஆண்டில் 150 வது ஆண்டு நிறைவைக் கொண்டாடியது, அபொழுது ராணி இரண்டாம் எலிசபெத் சிறப்பு விருந்தினராக கலந்துகொண்டார்.
டர்ரிஃப் யுனைட்டெட் . என அழைக்கப்படும் பாரம்பரிய கால்பந்து கிளப் உள்ளது. 26 பிப்ரவரி 2009 இல் உறுப்பினராக வாக்களித்ததன் மூலம் இப்போது ஹைலேண்ட் லீக்கில் விளையாடுகிறார். டர்ரிஃப் லேடிஸ் இரண்டாம் பிரிவில் விளையாடும் மற்றும் அஃபா பிரிவு இரண்டில் நடிக்கும் ஒரு அமெச்சூர் கிளப், டர்ரிஃப் திஸ்டில் உள்ளது.
குஞ்சுகள் ஆண் மற்றும் பெண் பறவைகள் இணைந்தே பாதுகாத்து வளர்க்கின்றன. சில சமயங்களில் எலிகளைக் கொன்று எடுத்து வந்து குஞ்சுகளுக்குக் கொடுப்பதோடு உணவைச் சேமிப்பது போல் குஞ்சுகளின் அருகாமையில் வைக்கும். கொம்பன் ஆந்தைகள், தங்கள் குஞ்சுகளை நன்கு பாதுகாத்தாலும் அவைகள் வளர் நிலையில் தமது வாழிடங்களை விட்டு வேறு இடங்களுக்குச் செல்ல ஆரம்பிக்கும் போது பல்வேறு ஆபத்துகளை எதிர்கொள்கின்றன. மனிதர்களாலும் மற்ற வேட்டையாடிப் பறவைகளாலும் நேரும் ஆபத்துகளை விடவும் அவை பாறைகளில் இருந்து கீழே விழுந்துவிடும் ஆபத்தே அதிகமாக உள்ளது. ஆந்தைக் குஞ்சுகள் வளர வளர அவை இருக்கும் பாறைகளின் மறைவிடங்களை விடவும் அளவில் பெரியதாகும் போது வேறு இடங்களுக்குச் செல்லத் தொடங்கும். அச்சமயங்களில் அவை நழுவி கீழே உள்ள நீர்நிலையில் விழுந்து விடும். அவ்வாறு நீரில் விழும் ஆந்தைக் குஞ்சுகள் சில சமயங்களில் கரையேறிவிடும். ஆனால் பலநேரங்களில் அவை நீரில் மூழ்கி இறந்து விடும்.
ஐரோவாசியக் கழுகு ஆந்தை என்பது யூரேசியாவின் பெரும்பகுதியில் வசிக்கும் கழுகு ஆந்தை இனமாகும். மேலும் இது ஐரோப்பாவில் கழுகு ஆந்தை என்றும் சுருக்கமாக அழைக்கப்படுகிறது. இது ஆந்தையின் மிகப்பெரிய இனங்களில் ஒன்றாகும், மேலும் பெண் பறவைகள் 188 செமீ சிறகு அகலம் கொண்டதாகவும், மொத்த நீளம் 75 செமீ வரை வளரக்கூடியது. ஆண் பறவைகள் சற்று சிறியவையாக இருக்கும். இந்த ஆந்தையானது பெரியதாக உள்ள இவை நல்ல பழுப்பு மஞ்சள் நிறத்தில் அடர் பழுப்பு மற்றும் கருப்பு நிற அடர்த்தியான வரிகள் உடலில் காணப்படும். தலையின் மேல் கொம்புகள் போன்ற இறகுக் கற்றைகள் மேல்நோக்கி நீண்டிருப்பதால், கொம்பன் ஆந்தை என்ற காரணப்பெயர் ஏற்பட்டது. இதன் இறக்கைகளிலும், வாலிலும் வரிகள் காணப்படும். இதன் ஆரஞ்சு நிற கண்கள் தனித்துவமானவை.
ஐரோவாசியக் கழுகு ஆந்தைகள் புதர் நிறைந்த பாறைகளோடு கூடிய மலைப்பக்கங்கள், காடுகள், பெரிய மாமரங்கள் வளர்ந்து நிற்கும் தோப்புகள் ஆகியவற்றில் காணப்படும் இது மாறாப் பசுங்காடுகளையோ நீரில் வளம் இல்லாத வறள் காடுகளையோ சார்ந்து திரிவதில்லை. பகலில் மறைந்திருக்கும் பாறை இடுக்குகளிள் வாழும். கூடுதலாக, இவை ஊசியிலைக் காடுகள், புல்வெளிகள் மற்றும் பிற பகுதிகளில் பல்வேறு உயரங்களில் வாழ்கின்றன. ஐரோவாசியக் கழுகு-ஆந்தைகள் எப்போதாவது விவசாய நிலங்கள் மற்றும் ஐரோப்பிய நகரங்களில் பூங்கா போன்ற பகுதிகளில் காணப்படுகின்றன, அரிதாகவே சிலசமயங்களில் பரபரப்பான நகர்ப்புறங்களில் காணப்படுகின்றன.
பல நேரங்களில் இவைகள் தன் குஞ்சுகளுக்கு அருகில் வரும் மனிதர்கள் அல்லது மற்ற உயிரினங்களைத் திசை திருப்புவதற்காகவோ அல்லது அவற்றிற்கு ஆபத்து ஏற்படும் வேளையிலோ இறகு உடைந்து தன்னால் பறக்க இயலாமல் இருப்பதுபோல் இறக்கைகளை அடித்துக் கொண்டும், ஒலி எழுப்பிக் கொண்டும், தலையைத் தொங்கவிட்டுக் கொண்டும் இருக்கும், எதிரி நெருங்கி வந்தால் பறந்து விடும். ஆழ்ந்த தொனியில் ப்புஉப். பூஊ என விட்டு விட்டுக் கத்தும். கூட்டை நெருங்கினால் அலகை ஒன்றோடு ஒன்று தட்டி ஓசை எழுப்புவதோடுகூட, தூவிகளை புஸ்ஸென உப்பும்படி செய்தும் பயங்காட்டும்.
இங்கு பல பறவையினங்கள் இருந்தாலும் இரவாடியான கொம்பன் ஆந்தையே முதன்மையான பறவையாகப் பார்க்கப்படுகிறது. வலுவான கால்கள், இரவிலும் ஊடுருவிப் பார்க்கும் திறன் கொண்ட கண்கள், இரையை வீழ்த்தும் திறன் பெற்ற நகங்கள், பலம் பொருந்திய அலகுகள் என தனது வேட்டைத் திறனைக் கொண்டு, தங்களைவிட பலத்தில் வலிமையான இரையைக் கூடப் பிடிக்கும் திறன் கொண்டிருப்பதால் கொம்பன் ஆந்தைகள், வான்வெளியின் புலிகளாகக் கருதப்படுகின்றன. இவை கூகையைப் போலச் சூரிய வெளிச்சத்தைக் கண்டு மிரளாது.
ஐரோவாசியக் கழுகு ஆந்தைகள் பெரும்பாலும் இரவு நேரங்களில் வேட்டையாடும். இவற்றின் உணவில் முதன்மையாக கொறித்துண்ணிகள் மற்றும் முயல்கள் போன்ற சிறிய பாலூட்டிகள் உள்ளன. ஆனால் இவை பெரிய பாலூட்டிகள் மற்றும் பல்வேறு அளவுகளில் உள்ள பறவைகளையும் வேட்டையாடுகின்றன. பிற இரண்டாம் நிலை இரைகளான ஊர்வன, நீர்நிலவாழிகள், மீன்கள், பெரிய பூச்சிகள் மற்றும் பிற வகையான முதுகெலும்பில்லாத உயிரினங்களையும் உண்கின்றன.
56 செ.மீ. - குண்டான தோற்றம் கொண்ட இது பழுப்பு நிறமான உடலில் வெளிர் மஞ்சளும் நல்ல பழுப்புமான கோடுகளையும் புள்ளிகளையும் கொண்டது. பெரிய வட்ட வடிவமான ஆரஞ்சு நிறக் கண்களையும் தலையில் கருப்பு நிறத்தில் விறைத்து நிற்கும் கொம்புகளையும் கொண்டது. கண்கள் உருண்டு, பெரியதாக, மஞ்சள் நிறத்தில் காணப்படும், ஊர்ப்பருந்தை விட சற்று பெரியதாக காணப்படும் பெரிய ஆந்தைகள் இவை.
அசுபாசியா, மிலேத்தசின் கிரேக்க நகரத்திலுள்ள அயோனியனில் பிறந்தார், மாகாணத்தில்) அவரது தந்தையின் பெயர் ஆக்சியோச்சசு என்பது தவிர, தனது குடும்பத்தை பற்றி சிறிது தெரிந்திருந்தாலும், அவர் ஒரு பணக்கார குடும்பத்தில் இருந்திருக்க வேண்டும் என்பது தெளிவாகத் தெரிகிறது, ஏனென்றால், சிறந்த கல்வியை பெற்றிருந்தால் அவ்வாறாக இருந்தால் மட்டுமே அவள் பெற்றிருக்க முடியும் என் கூறப்படுகிறது. சில பழங்கால ஆதாரங்கள் அவர் கரியான் கைதி-போர்-அடிமை என்று கூறுகின்றன; இந்த அறிக்கைகள் பொதுவாக தவறானவை என்று கருதப்படுகின்றன.
மின்னிழைக்குள்ளே செல்லும் மின்னோட்டம் மாற்றம் செய்யப்பட்டு, இதன் நிறமும் பொருளின் நிறமும் ஒரே மாதிரி இருக்கும் படி செய்யப்படுகிறது. பின்னர் கொடுக்கப்பட்ட மின்னோட்டத்தின் அளவைக் கொண்டு வெப்பநிலை கணக்கிடப்படுகிறது. இது பொருளின் வெப்ப உமிழ்திறனின் அடிப்படையில் அளவிடப்படுகிறது. வெப்ப உமிழ்திறன், பரப்பின் அமைப்பைப் பொறுத்து மாறுபடுவதால், அளவுகளின் துல்லியத்தன்மையைப் பாதிக்கிறது.
மீவெப்பநிலை அளவி என்பது ஒரு தொலையுணர்வு வெப்பநிலைமானியாகும். அது ஒரு பரப்பின் வெப்பநிலையை கண்டறியப் பயன்படுகிறது. வரலாற்றில் பல மீவெப்பநிலை அளவிகள் இருந்துள்ளன. ஆனால் நவீன காலத்தில் பயன்படும் மீவெப்பநிலை அளவிகள், தூரத்திலுள்ள ஒரு பரப்பின் வெப்பநிலையை, அது வெளிப்படுத்தும் வெப்பக் கதிர்வீசலின் மூலம் ஏற்படும் நிறமாலையைக் கொண்டு அளக்கப்படுகிறது. எனவே மீவெப்பநிலைஅளவியல் செயல்பாடு சில நேரங்களில் கதிர் வீச்சளவியல் எனவும் அழைக்கப்படுகிறது.
உலைக்களனை நிலைநிறுத்த மீவெப்பநிலை அளவிகள் பயன்படுகிறது. உருக்கிப் பிரித்தெடுத்தல் முறையில் கசடுகளைச் சரியான வெப்பநிலையில் பிரித்தெடுக்க உதவுகிறது. இந்தப் பயன்பாட்டிற்கு வெப்ப மின்னிரட்டை பயன்படுத்தப் படுகின்றன. ஆனால் அவற்றை தொடர்ந்து பயன்படுத்துவதும், உயர் வெப்பநிலையில் பயன்படுத்துவதும் இயலாததாக உள்ளது.
நவீன மீவெப்பநிலை அளவிகள் ஒரு ஒளியியல் அமைப்பையும், உணர்கருவியையும் கொண்டுள்ளது. ஒளியியல் அமைப்பு, வெப்பக் கதிர்வீசலை உணர்கருவியில் குவிக்கிறது. உணர்கருவியின் வெளியீடு குறியீடு வெப்பநிலையையும், இசுட்டீஃபான்- போல்ட்சுமான் விதியின் அடிப்படையில் * கதிர் வீச்சுத் திறனையும், இசுட்டீஃபான்- போல்ட்சுமான் மாறிலியையும், விகிதத் தொடர்பையும் குறிக்கிறது.
சோசியா வெட்ச்வூட் என்ற மண்பானை வினைஞர், தனது சூளையில் முதல் மீவெப்பநிலை அளவியைப் பயன்படுத்தினார். களிமண், சூடேற்றப்படும் அளவு அதன் நிறத்தை எவ்வாறு பாதிக்கிறது மற்றும் அதில் ஏற்படும் சுருக்கங்கள் சூளையின் வெப்பநிலையைப் பொறுத்து எவ்வாறு மாறுகிறது எனக் கண்டறிந்தார். இதே சோதனை பின்னர் உலோகப் பட்டைகளைக் கொண்டு செய்யப்பட்டது.
மீவெப்பநிலை அளவியிலுள்ள என்ற கிரேக்க சொல்லிற்கு தீ என்று அர்த்தம். மீவெப்பநிலை அளவி என்பது வௌ்ளொளிர்வை ஏற்படுத்தும் ஒரு பொருளின் வெப்பநிலையை அளக்கப் பயன்படுகிறது. கட்புல ஒளியை உமிழும் ஒரு பொருள், குறைந்த பட்சம் செஞ்சூடான நிலையில் இருக்க வேண்டும்.
இந்தக் குறைபாட்டை நீக்க இரு நிற மீவெப்பநிலை அளவி உருவாக்கப்பட்டது. இது பிளாங்க் விதியின் அடிப்படையில் செயல்படுகிறது. ஒரு குறிப்பிட்ட அலை நீளத்தின் கதிர் வீச்சு செறிவையும், வெப்பநிலையையும் ஒப்பிடுகிறது. இவ்வகை மீவெப்பநிலை அளவிகள் 1939 ல் பயன்பாட்டுக்கு வந்தன.
அதன் வெளியீடு தொலைவிலுள்ள ஒரு பொருளின் வெப்பநிலையை, அப் பொருளைத் தொடாமலே கண்டறியும். வெப்பமின் இரட்டை மற்றும் மின்தடை வெப்பமானி போன்ற வெப்பமானிகள், பொருளின் மீது வைக்கப்பட்டு ஒரு வெப்பச் சமநிலை அடைந்த பின்பே வெப்பநிலையை அளக்கிறது.
1992 ல் அமெரிக்க நாட்டின் தேசிய தர அளவு மற்றும் தொழிற்நுட்ப நிறுவனம் பல அலைநீள மீவெப்பநிலை அளவிகள் உருவாக்க திட்டமிட்டது. பொருட்களின் வெப்ப நிலையை துல்லியமாக அளக்க திட்டமடப்பட்டது.
அகச்சிவப்பு வெப்பநிலை அளவி அல்லது நவீன மீவெப்பநிலை அளவி, குளிர்ந்த வெப்பநிலையையும் அளக்க உதவுகிறது. அகச்சிவப்பு கதிர்வீசலின் பாயத்தை கணக்கிடவும் பயன்படுகிறது.
ஒப்பீடு மீவெப்பநிலை அளவிகள் பயன்பாட்டிற்கு வந்த பிறகு, எந்த உலோகத்தின் வெப்பநிலையும், எந்த இரு அலை நீளங்களின் வெப்ப உமிழ்திறனும் எளிதாக அளவிடப்பட்டன.
மீவெப்பநிலை அளவிகள், நகரும் பொருட்கள் அல்லது மிக அதிக வெப்பநிலையிலுள்ள தொட முடியாத பொருட்களின் வெப்பநிலையை அளக்க பயன்படுகிறது.
34 மாநிலங்களில் அறிவியல் பூர்வமாக மாதிரிகள் எடுக்கப்பட்டு செய்யப்பட்ட ஆய்வு இது. ஆய்வில் முறையாக தரவுகள் பெறப்பட்டு அவை “பதில் துலங்கல் விதியின்” கீழ் விளக்கங்கள் தரப்பட்டுள்ளன. இவை பல வகைகளாகப் பிரிக்கப்பட்டும், மாநிலங்கள் வாரியாகவும் அடுக்கப்பட்டு தகவல்கள் தரப்பட்டுள்ளன. இதுமட்டுமல்லாமல் இம்முடிவுகள் சென்ற முறையின் முடிவுகளுடன் ஒப்பிடும் வகையிலும் தரப்பட்டுள்ளன. இவ்வகையான ஒப்பீடு மாநிலங்க்கிளுக்கிடையே மட்டுமல்லாமல், அந்த மாநிலத்துள்ளேயே சென்ற ஆய்விற்கும் இந்த ஆய்விற்கும் ஒப்பிடும் வகையிலும் அளிக்கப்பட்டுள்ளன. மாநிலங்கள் ஏற்ற தாழ்வுகளை அறிந்து தக்க நடவடிக்கை எடுக்க இயலும். 2001 ஆம் ஆண்டிலுருந்து மாதிரிகளின் அடிப்படையில் இது போன்ற கற்றல் அடைவு ஆய்வுகள் அனைவருக்கும் கல்வி திட்டத்தின் கீழ் செய்யப்பட்டு வருகின்றது
பதில் துலங்கல் விதி யின் கீழ் மாணவர்கள், கேள்வியின் கடினத்தன்மையக்கு ஏற்றவாறு எவ்வாறு பதில் அளித்துள்ளனர் என்று கணித்து அவர்கள் திறமையை எடை போடும் விதமாக ஆய்வு செய்யப்பட்டுள்ளது
முந்தய முடிவுகளுடன் ஒப்பிடுவதற்கு ஏதுவாகவும், திறமையனதாகவும், துல்லியமானதாகவும் பயனுள்ளதாகவும் அமையும்படி வடிவமைக்கப்பட்டுள்ளது
ஒவ்வொரு பாடத்திற்கும் மூன்று மாதிரி வினாத்தாள் கையேடு வடிவமைக்கப்பட்டு, அளவீடுகள் துல்லியமாகவும் ஆழமாகவும் அமையும்படி வடிவமைக்கப்பட்டுள்ளது
‘கற்றல் அடைவு’ என்பது மாணவர்கள், பெற்றோர்கள், ஆசிரியர்கள், கல்வியாளர்கள் மற்றும் ஆட்சியாளர்கள் உள்ளிட்ட அனைவருக்கும தாக்கத்தை ஏற்படுத்தும் தகவல் ஆகும். இதனை தேசிய கல்வி ஆராய்ச்சி நிறுவனத்தின் கல்வி ஆராய்ச்சிப் பிரிவு செய்து முடித்துள்ளது.இந்த ஆய்வு மாணவர்களின் கற்றல் அடைவின் தற்பொழுது உள்ள நிலவரம் குறித்து ஏராளமான பயனுள்ள தகவல்களைத்தருகிறது. ஐந்தாம் வகுப்பு மாணவர்களின் கற்றல் அடைவுகள் மொழிப்பாடம், கணிதம் மற்றும் சூழ்நிலை அறிவியல் ஆகியபாடங்களில் எவ்வாறு உள்ளது என்பதை இந்த ஆய்வு விளக்குகிறது.
இந்திய தேசிய கல்வி ஆராய்ச்சி பயிற்சி நிறுவனம் ஐந்தாம் வகுப்பு மாணவர்களுக்காக கற்றல் அடைவுகள் குறித்து 2015 ஆம் ஆண்டு செய்த ஆய்வின் அறிக்கை இது. .
திரைப்படம் வணிக ரீதியில் தோல்வியடைந்தது. மற்றுமொரு திரைப்படமான புல்லட் ராஜா திரைப்படமும் வணிக ரீதியில் தோல்வியடைந்தது. இத்திரைப்படத்தில் சைஃப் அலி கானுடன் இணைந்து நடித்திருந்தார். பின்னர் சாகித் கபூருடன் இணைந்து நடித்த பிரபுதேவா இயக்கிய ஆர்.ராஜ்குமார் திரைப்படம் ஓரளவிற்கு வணிரீதியிலான வெற்றியை ஈட்டியது.
2014 ஆம் ஆண்டில் இந்தி மொழியில் மொழிமாற்றம் செய்யப்பட்ட ஆங்கிலத் திரைப்படமான ரியோ 2 திரைப்படத்திற்கு குரல் ஒத்துழைப்பு வழங்கியிருந்தார். மேலும் தமிழ்த் திரைப்பட இயக்குனர் ஏ. ஆர். முருகதாஸ் இயக்கிய ஹாலிடே: எ சோல்ஜர் இஸ் நெவர் ஆஃப் டியூட்டி எனும் திரைப்படத்தில் அக்‌ஷய் குமாருடன் நடித்திருந்தார்.
பீகார் மாநிலத்தின் பாட்னா நகரில் பீகாரி சத்ரிய குடும்பத்தில் இவர் பிறந்தார். இவரது பெற்றோர்களும் திரைப்படத் துறையினைச் சார்ந்தவர்கள் ஆவார். பெற்றோரின் மூன்று குழந்தைகளில் இவர் கடைசிக் குழைந்தையாவார். இவரது தந்தையார் பாரதிய ஜனதா கட்சியினைச் சார்ந்தவர் ஆவார். ஆர்யா வித்யா மந்திர் பள்ளியில் தனது தொடக்கக் கல்வியையும் பின்னர் ஆடை வடிவமைப்பாளர் கல்வியை ப்ரேம்லீலா விதல்தாஸ் பட்டயக் கல்லூரியிலும் முடித்தார்.
சோனாக்சி சின்கா ஓர் இந்திய திரைப்பட நடிகையாவார். இவர் சத்ருகன் சின்கா மற்றும் பூனம் சின்கா ஆகியோரின் மகளாவார். முதலில் ஆடை வடிவமைப்பாளராக இருந்த இவர் பின்னர் தபாங் எனும் திரைப்படத்தில் 2010 ஆம் ஆண்டில் நடித்தார். இத்திரைப்படத்தில் சிறப்பாக நடித்ததால் அவருக்கு ப்லிம் ஃபேர் விருது உள்ளிட்ட சில விருதுகள் வழங்கப்பட்டன.
இந்தி மொழித் திரைப்படங்களில் நடிகையான போதும் தமிழ்த் திரைப்படத்திலும் இவர் நடித்தார். 2014 ஆம் ஆண்டும் ரஜினிகாந்த் நடித்த லிங்கா திரைப்படத்தில் இவர் நடித்தார். இது இவரது முதல் தமிழ் திரைப்படம் ஆகும்.
சோனாக்சி சின்கா விலங்குகள் நல ஆர்வல அமைப்பான பீட்டாவுடன் இணைந்து செயல்படுபவர் ஆவார். பீட்டா அமைப்பு தயாரித்த நாய்களையும் பூனைகளையும் தத்தெடுக்க வேண்டும் என்ற பிரச்சாரத்தில் தோன்றினார்.
தெம்புரோங் குகை ; என்பது மலேசியாவின் பேராக் மாநிலத்தில், கோப்பேங் நகருக்கு அருகில் உள்ள ஒரு குகை ஆகும். இந்தக் குகையானது குகை ஆர்வலர் மத்தியில் பிரபலமாக உள்ளது. ஏறக்குறைய மூன்று கிலோமீட்டர் நீண்ட இந்தக் குகை மலேசியாவின் மிக நீண்ட குகைகளில் ஒன்றாகும். தவிர தீபகற்ப மலேசியாவில் மிக நீண்ட குகையாகவும் கருதப் படுகிறது.
இந்தக் குகை அமைந்து இருக்கும் கோப்பேங் நகரத்தைச் சுற்றிலும் சுண்ணாம்புக் குன்றுகளும் சுண்ணாம்பு மலைகளும் நிறைய உள்ளன. சுண்ணாம்புக் குன்றுகளும் சுண்ணாம்பு மலைகளும் குடையப்பட்டு அங்கிருந்து சுண்ணாம்பு கற்கள் வெட்டி எடுக்கப் படுகின்றன. அவை சிமெண்ட் தயாரிக்க உதவுகின்றன. ஈப்போவைச் சுற்றிலும் சிமெண்ட் ஆலைகள் உள்ளன.
தெம்புரோங் குகை 400 மில்லியன் ஆண்டுகளுக்கு முன்னர் உருவான குகையாகும். இந்தக் குகையில் சுண்ணாம்பு, ஈயம், பளிங்கு கற்கள், தாது பொருள்கள் புதைந்து உள்ளன. கடந்த நூற்றாண்டில் பல்வேறு காலக் கட்டங்களில் இந்தக் குகையில் சில சிறிய அளவிலான ஈய சுரங்கங்கள் இருந்துள்ளன.
மலாயா அவசரகாலத்தின் போது , எனும் மலாயா தேசிய விடுதலை படையினர் குகையை ஒரு மறைவிடமாகப் பயன்படுத்தினார்கள். அவர்கள் விட்டுச் சென்ற சில கிறுக்கல்கள் இன்னும் சுவர்களில் காணப் படுகின்றன.
இந்தக் குகை போர்க் காலங்களில் மக்களைப் பாதுகாக்க மன்னர்களால் பயன்படுத்தப்பட்ட வரலாற்றுப் பின்னணியைக் கொண்டது. இயற்கையாக உருவான இந்த தெம்புரோங் குகையில் உலகிலேயே விலை உயர்ந்த சலவைக் கற்கள் உள்ளன.
இந்த மலைக் குகையில் உள்ள துளைகளின் வழியாக சூரிய ஒளி நுழையும் போது, குகையின் பாறைகள் நிறம் மாறுகின்றன. அருவி கொட்டுவது போலவும், பனி உறைந்து இருப்பது போலவும் மலைக் கற்கள் காட்சி தருகின்றன.
அவற்றில் தங்கநிறம் பாய்ந்த குவிமாடம் 90 மீட்டர் உயரம் கொண்டது. இதன் கீழே ஒரு நதி ஓடுகிறது. அதனால் அந்த நதி தங்க நிறத்தில் எப்போதும் மிளிர்கின்றது.
குகையின் மொத்த நீளம் 4.5 கி.மீ. இருப்பினும் ஏறக்குறைய 1.9 கி.மீ. தொலைவிற்கு மட்டுமே உள்ளே செல்ல பொதுமக்கள் அனுமதிக்கப் படுகின்றனர்.
1994 ஆம் ஆண்டு 20ஆம் சென்சுரி பாக்ஸ் நிறுவனம் மற்றும் தயாரிப்பாளர் லாரன் ஷுலர் டோன்னர் எக்ஸ்-மென் கதையை திரைப்படமாக்கும் உரிமையைப் பெற்றனர். ஆன்ட்ரூ கெவின் வாக்கர் எழுத்தாளராக ஒப்பந்தம் செய்யப்பட்டார். ஜேம்ஸ் கேமரான் இந்தப்படத்தை தயாரிக்க விருப்பம் தெரிவித்தார். பிரையன் சிங்கர் இந்தத் திரைப்படத்தை இயக்குவதாக 1996 ஆம் ஆண்டு ஒப்பந்தத்தில் கையொப்பமிட்டார். ஜான் லோகன், ஜோஸ் வெடன், எட் சாலமோன், கிறிஸ்டோபர் , மற்றும் டேவிட் ஹைடர் ஆகியோர் திரைக்கதையை அமைத்தனர். 1999,தொராண்டோ,கனடாவில் தொடங்கப்பட்ட இத் திரைப்படம் மார்ச்,2000 ஆம் ஆண்டில் நிறைவு பெற்றது. இந்த்திரைப்படம் சூலை 14 ,2000 இல் வெளியானது.
இந்த திரைப்படத்தில் இருந்து வெவ்வேறு கிளை கதாபாத்திரங்களை மையமாக வைத்து மூன்று வோல்வரின் படங்கள் , வோல்வரின்-2 , லோகன் , நான்கு புதிய எக்ஸ்-மென் படங்கள் , எக்ஸ்-மென்: பாஸ்ட் கிளாஸ் , எக்ஸ்-மென்: அப்போகலிப்ஸ் , எக்ஸ்-மென்: டார்க் பீனிக்ஸ் மற்றும் இரண்டு டெட்பூல் படங்களை , டெட்பூல் 2 போன்றவை வெளியானது.
இந்த பாகத்தில் கர்னல் வில்லியம் ஸ்டிரைக்கர் சிறையில் உள்ள மேக்னட்டோவை சில கேள்விகள் கேட்டு அவரை குழப்பமடையச் செய்கிறார். மேலும் சேவியரை குழப்பமடையச் செய்து செரப்ரோ இயந்திரத்தின் மூலம் உலகில் உள்ள அனைத்து விகாரிகளையும் கொலை செய்ய திட்டம் தீட்டுகிறான். அதனை எக்ஸ்-மென்னும் அவனுடைய சகாக்களும் அதனை முறியடிக்கின்றனர்.
எக்ஸ்-மென்"' என்பது அமெரிக்க நாட்டு மீநாயகன் திரைப்படத் தொடர் ஆகும். இது ஸ்டான் லீ மற்றும் ஜாக் கிர்பி ஆகியோரால் இதே பெயரில் உருவாக்கப்பட்டு மார்வெல் வரைக்கதை புத்தகத்தில் வெளியான ஒரு மீநாயகன் குழு ஆகும். இந்த திரைப்படத் தயாரிப்பிற்கான உரிமையை 20ஆம் சென்சுரி பாக்ஸ் என்ற நிறுவனம் 1994 ஆம் ஆண்டில் பெற்றது.
பிறையன் சிங்கர் என்பவர் இயக்கத்தில் எக்ஸ்-மென் என்ற முதல் திரைப்படம் 2000 ஆம் ஆண்டும் அதன் தொடர்ச்சியாக எக்ஸ்-மென் 2 என்ற படம் 2002 ஆம் ஆண்டு வெளியானது. அதை தொடர்ந்து எக்ஸ்-மென்: த லாஸ்ட் ஸ்டேண்ட் என்ற மூன்றாம் பாகம் பிரெட் ரட்னர் என்பவர் இயக்கத்தில் 2006 ஆம் ஆண்டு வெளியானது.
இதுவரைக்கும் பதிமூன்று படங்கள் வெளியான நிலையில், எக்ஸ்-மென் திரைப்படத் தொடர் உலகளவில் 6 பில்லியன் டாலர்களை வசூலித்து ஏழாவது முறையாக அதிக வசூல் செய்த திரைப்படத் தொடராக திகழ்கின்றது
சிகாகோ மையம், மினியாப்பொலிஸ் வான் போக்குவரத்து கட்டுப்பாட்டகம், கேன்சஸ் நகரம் வான் போக்குவரத்து கட்டுப்பாட்டகம், இண்டியானாபொலிஸ் வான் போக்குவரத்து கட்டுப்பாட்டகம், மற்றும் கிளீவ்லாந்து வான் போக்குவரத்து கட்டுப்பாட்டகம், என்பவற்றின் அருகிலுள்ளது. ஃஜஅஉ, சிகாகோ, மில்வாக்கி, மேடிசன், சீடர் ராபிட்ஸ், டி மொயின், குவாட் நகரங்கள், பியோரியா, இசுப்பிரிங்ஃபீல்ட், இண்டியானாபொலிஸ், மற்றும் கிராண்ட் ராபிட்ஸ் அணுகுமுறைகளை உட்பட்ட பல அணுகுமுறை கட்டுப்பாட்டகங்களுடன் ஒட்டியுள்ளது.
சிகாகோ வான் போக்குவரத்து கட்டுப்பாட்டகம் என்பது அமெரிக்கக் கூட்டாட்சி விமானப்போகுவரத்து வாரியத்தால் தொடர்தாபிக்கப்பட்ட 22 தேசிய வான் போக்குவரத்து கட்டுப்பாட்டு மையங்களில் ஒன்றாகும் இலினொய் மாநிலத்தைச் சேர்ந்த அரோரா ஊரில், 619 மேற்கு நியூ இந்தியன் ட்ரெயில் ரோட்டில் அமைகின்றது.
சிகாகோ மையத்தின் முதன்மைப் பொறுப்பு, பாதுகாப்பான, ஒழுங்கான, மற்றும் துரிதமான விமானப்போக்கை நிலைநாட்டுவதற்காக, பன்னாட்டு விமானப்போக்கு, வருகைகள், மற்றும் புறப்பாடுகளை வரிசைப்படுத்தி கட்டுப்படுத்துவதே ஆகும்.
சிகாகோ மையம், மத்தியகிழக்கு அமெரிக்காவின் இலினொய், இந்தியானா, மிச்சிகன், விஸ்கொன்சின், மற்றும் அயோவா மாநிலங்களை உட்பட்ட சுமார் 91,000 சதுர மைல் நிலப்பரப்பு கொண்டுள்ளது.
இந்தியாவில் கிராம மக்களுக்கு குடிநீர், சுகாதாரம், மருத்துவம் மற்றும் கல்வி அணைத்து அடிப்படை வசதிகளை கிராம அமைப்பு குழு அமைத்து ஏற்படுத்திக்கொள்ளவேண்டும் என காந்தி அடிகள் விரும்பினார். சர்வோதய கொள்கைகள் வெறும் புத்தக வடிவில் இருப்பதால் அக்கொள்கைகளை அகிலம் முழுவதும் விதைப்பதற்காக ஈரோடு மாவட்டம், காவிலிபாளையத்தில் சர்வோதய மறுமலர்ச்சி இயக்கம் 10 டிசம்பர் 2017 நிறுவப்பட்டது. , , கிராம சுயாட்சி மற்றும் அதிகாரப்பரவலாக்கம் போன்ற சர்வோதயக்கொள்கைகளை தீர்மானங்களாக முன்மொழியப்பட்டு அக்கொள்கைகளை இந்தியகிராமங்கள் அனைத்துக்கும் எடுத்துச்செல்வதற்கான தளம் அமைக்கப்பட்டது ,. இதன் நோக்கம் இன்றைய அரசியல் சூழலில் ஒரு முழுமையான மாற்றத்தை இந்தியாவில் மட்டுமன்றி உலக அளவிலும் கொண்டுவருவதாகும். இன்றைய அரசியல்வாதிகள் , அரசியல் கட்சிகளின் தார்மீகமற்ற தன்மை பொதுமக்கள் இடையே நம்பகத்தன்மையை குறைத்துவிட்டது.
இத்தத்துவம் இந்திய அரசியலில் ஒரு மிக பெரிய மாற்றத்தை கொண்டு வரும். உண்மையில் இது மகாத்மா காந்தியின் லட்சியம். சுய ராஜ்ஜியம் மக்கள் தாங்களே தங்களை தனித்தனி அமைப்புகள் மூலம் ஆண்டு கொள்வதை வலியுறுத்துகிறது.
இது பிரிட்டிஷ் தத்துவத்திற்கு எதிரானது . எஸ். சத்தியமூர்த்தி, சித்தரஞ்சன் தாஸ், மோதிலால் நேரு ஆகியோர் ஸ்வராஜியர்களுக்கு எதிராக பிரிட்டிஷ் முறைக்கு இந்தியாவில் வித்திட்டனர். இது இந்தியாவில் அரசியல் அதிகாரத்திற்கும் பொது வாழ்வில் ஊழலுக்கும் வழிவகுத்தது. காந்தியின் சுயராஜ்யத்தத்துவம் அடியோடு கைவிடப்பட்டது .
நிர்வாக நலனுக்காக இந்தியாவின் ஒவ்வொரு மாநிலத்திற்குள்ளும் தனித்தனி நிர்வாக மண்டலங்களாக உருவாக்கப்பட வேண்டும். சென்னையில் உள்ள பெரும்பாலான அதிகாரங்கள் மண்டலங்களுக்கு பகிர்ந்து அளிக்கப்பட வேண்டும். மாவட்டங்களில் உள்ள அதிகாரங்கள் தாலுகாவிற்கும், தாலுகாவில் உள்ள அதிகாரங்கள் கிராம சபைகளுக்கும் மாற்றி அமைக்கப்பட வேண்டும். அதிகாரம் நடுவண் அரசிடமிருந்து கிராம மக்களை அடைவதற்கு பதிலாக கிராமங்களில் இருந்து மத்திய நிர்வாகத்தை அடைவதாக இருக்க வேண்டும்.
இதன் மூலம் அனைத்து அதிகாரங்களும் கிராம அமைப்புகளுக்கே அளிக்கப்படும். மக்கள் தங்களின் ஒவ்வொரு தேவைகளும் உள்ளுர் கிராம சபை மூலமே நிறைவேறும். நில பட்டா சிட்டா மாறுதல், பிறப்பு இறப்பு சான்றிதழ்கள் போன்றவை கிராம சபையே நேரடியாக மக்களுக்கு அளிக்கும் அதிகாரம் அமைய வேண்டும். ஏரி, குளம் போன்றவைகள் நேரடியாக கிராம சபையின் முழு அதிகாரத்துக்குள் வரவேண்டும். இவ்விதமாக மக்கள் ஒவ்வொரு தேவைக்கும் நடுவண் அரசுகளை நோக்கி பயணிப்பது குறைக்கப்படும்.
மருத்துவர் அஜய் குமார் சென்னைக்கு வருகிறார். தெலுங்குப் பதிப்பில் ஐதராபாத்து வருகிறார். அங்கு தனது பெயர் மனோ என்று அறிமுகம் செய்கிறார். எஸ். வி எஸ். மூர்த்தி - ஜெயம் எனும் வயதான தம்பதியர்களின் வீட்டில் வாடகைக்கு குடியேறுகிறார். தனது [[வாழ்க்கை பிறருக்குப் பயனுள்ள வகையில் அமைய வேண்டும் என நினைக்கிறார். அனைவரிடமும் சகோதரத்துவத்துடன் பழகுவதால் அனைவருக்கும் இவரை பிடித்துப் போகிறது. பத்திரிக்கையாளரான வித்யலட்சுமியும் இவரும் நண்பர்களாகின்றனர். பிறருக்கு நன்மை செய்வதன் மூலம் மகிழ்ச்சியடையும் நபராக அஜய் உள்ளார். நித்யாவின் உதவியுடன் தெருவில் உள்ள சிறுவர்களுக்கு கல்வி கிடைக்க வழி செய்கிறார். இந்த நல்ல குணங்களால் வித்யா காதல் வயப்பட்டுத் தனது காதலை அஜயிடம் கூறுகிறார். ஆனால் யாரிடமும் எதுவும் கூறாமல் அஜய், அந்த நகரத்தை விட்டுச் செல்கிறார்.
180 என்பது 2011 ஆம் ஆண்டில் வெளிவந்த இந்தியத் திரைப்படம் ஆகும். இதனை ஜெயேந்திரா என்பவர் இயக்கினார். தற்போது எசு.பி.ஐ சினிமா நிறுவனம் என்று அழைக்கப்படும் சத்யம் சினிமாஸ் நிறுவனம் இப்படத்தைத் தயாரித்தது. இது தெலுங்கு மற்றும் தமிழ் ஆகிய இரு மொழிகளிலும் ஒரே சமயத்தில் படமாக்கப்பட்டது. தமிழில் நூற்றெண்பது எனும் பெயரில் வெளியானது. இதற்கான கதையை சுபா, ஜெயேந்திரா மற்றும் உமர்ஜி அனுராதா ஆகியோர் எழுதினர். இதில் சித்தார்த், பிரியா ஆனந்து, நித்யா மேனன் ஆகியோர் முக்கியக் கதாப்பாத்திரங்களில் நடித்தனர். மௌலி , தனிகில்லா பரணி, கீதா ஆகியோர் துணைக் கதாப்பத்திரங்களில் நடித்தனர். சரேத் என்பவர் இசையமைத்துள்ளார். இரண்டு மொழிகளிலும் சூன் 25, 2011 இல் வெளியானது.